stanford-oval/wikipedia huggingface dataset:
Moottoripyöräilyn Saksan Grand Prix

Saksan Grand Prix, jota kutsuttiin Suomessa aikoinaan myös Saksan TT-ajoiksi, on ratamoottoripyöräilyn MotoGP-sarjan vuosittainen Saksassa ajettava osakilpailu. Se oli ensimmäisen kerran mukana MM-sarjassa vuonna 1952.
Nykyään kilpailu ajetaan Sachsenringin radalla. Vuosikymmenten saatossa Saksan GP on ajettu myös Solituderennenin, Schottenringin, Hockenheimringin ja Nürburgringin radoilla. 
Vuodesta 1998 lähtien kilpailu on ajettu aina Sachsenringillä, joka sijaitsee entisen DDR:n alueella. Vuosina 1962-1972 MM-sarjassa olikin mukana Länsi-Saksassa ajettavan Saksan GP:n lisäksi myös Itä-Saksan GP, joka ajettiin Sachsenringillä.
Jarno Saarinen voitti kaudella 1972 molempien Saksojen osakilpailut juhlittuaan 350-kuutioisten voittoa Nürburgringillä ja 250-kuutioisten voittoa Sachsenringillä. 
Kaudella 1973 Teuvo Länsivuori voitti Hockenheimissa 350-kuutioiset ja Saarinen 250-kuutioiset. Mika Kallio voitti kaudella 2005 Sachsenringillä 125-kuutioisten osakilpailun. Kaudella 2006 MotoGP-luokan Saksan GP:n voittoon ajoi Valentino Rossi.
Saksan GP on nykyisin yleisömääriltään yksi MM-sarjan suosituimmista osakilpailuista. Ratana Sachsenring on varsin syheröinen, ja se jakaakin kuljettajien mielipiteet varsin jyrkästi.
Mpulungu

| Mpulungu |
| --- | --- |
 Mpulungu
 Koordinaatit: 8°46′S, 31°7′E 
Valtio:   Sambia
Maakunta:  Pohjoinen maakunta
Aikavyöhyke:  UTC+2
Infobox OKVirheellinen NIMI-arvo: 
Mpulungu on kaupunki Sambian pohjoisosassa Tanganjikajärven eteläkärjessä. Mpulungussa sijaitsee Sambian ainoa kansainvälinen satama ja sieltä on lauttayhteys Tansaniaan. Lautta MV Liemba kuljettaa sekä rahtia että ihmisiä ja se liikennöi Tanganjikajärven itärannikkoa Mpulungun sekä Tansaniassa sijaitsevan Kigoman satamien väliä pysähtyen matkalla useissa paikoissa.
Mpulungu on turistien suosima kalastuskohde.
Mpulungusta noin 20 km koilliseen Tansanian ja Sambian rajalla sijaitsee Kalambon vesiputous.
Mq

Mq tarkoittaa seuraavia:
Martinique, ISO 3166-1 -koodi MQ, valtio tai muu maantieteellinen alue
American Eagle Airlines, IATA-koodi MQ, lentoyhtiö
keskivaluma, suuremerkki Mq, keskimääräinen valuma-alueelta virtauksien mukana poistuva vesimäärä alueen pinta-alaa kohden
keskivirtaama, suuremerkki MQ, uoman poikkileikkauksen läpi kulkevan vesimäärän keskimääräinen tilavuus aikayksikössä
Mystic Quest, MQ, toimintaroolipeli
laatujohtamisen koulutusohjelma, MQ, englannin ilmauksesta Master of Quality, koulutusohjelma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mq”, voi hakea sivunnimihaulla, laajalla sivunnimihaulla tai tekstihaulla.
Mortal Kombat: Armageddon

| Mortal Kombat: Armageddon |
| --- | --- |

Kehittäjä:  Midway Games
Julkaisija:  Midway Games
Jakelija:  Nintendo eShop
Suunnittelija:  Ed Boon
Pelisarja:  Mortal Kombat
Pelimoottori:  RenderWare
Julkaistu:  2006
Lajityyppi:  taistelupeli ja tieteisfiktiopeli (en)
Pelimuoto:  yksinpeli ja moninpeli
Ikäluokitus:  ESRB: Alkaen 17 vuotta  PEGI 18 
Alusta:  Wii, Xbox ja PlayStation 2
Jakelumuoto:  DVD ja digitaalinen lataus
Lisää peliartikkeleitaVideopelien teemasivulla
Mortal Kombat: Armageddon on Midway Gamesin ja Just Games Interactiven julkaisema taistelupeli ja seitsemäs Mortal Kombat -sarjan peli. Peli julkaistiin Playstation 2- ja Xbox-alustoille 11. lokakuuta 2006 ja Wiille 29. toukokuuta 2007. Pelissä esiintyvät kaikki aiemmista Mortal Kombat -peleistä tutut hahmot ja uusina hahmoina Taven ja Daegon.
Juoni

Vuosia ennen ensimmäistä Mortal Kombat -turnausta Edenian kuningas Argus yhdessä vaimonsa Delian kanssa suunnittelevat luovansa soturin, joka voi tuoda tasapainon kaikille realmeille. He saavat myöhemmin kaksi omaa lasta Tavenin ja Daegonin ja rakentavat Argusin pyramidin. Myöhemmin lohikäärmekuningas Onagan harhautettua Shujinkoa, kaikkien realmien taistelijat kokoontuvat ennustettuun Armageddonin taisteluun, joka ilmentää Blazen, Argusin ja Delian luoman soturin heräämistä. Tavenin herätessä unestaan hän pakotettuna lähtee etsimään Blazea ja suunnittelee tuhoavansa hänet vastineeksi yhdestä toiveesta ja uskomattomasta rikkaudesta. Taven päättää tuhota Blazen ratkaistakseen Armageddon-konfliktin. Daegon kuitenkin pettää Tavenin Red Dragon klaanin avulla ja tapettuaan vanhempansa Tavenin nähden, Taven kostaa Daegonille tappaen hänet ja kohtaa Blazen taistelussa, mutta Blaze kukistaa Tavenin ja Taven kuolee Armageddonin taistelussa Shao Kahnin onnistuttua kukistamaan Blazen saaden tämän voimat ja kohtaa viimeisen Armageddonin taistelusta selvinneen, Raidenin Argusin pyramidin huipulla ja on tappamaisillaan tämän, mutta Raiden onnistuu ennen kuolemaansa lähettämään viestin menneisyyden itselleen, mikä johti vuoden 2011 Mortal Kombat -pelin tapahtumiin.
Mortal Kombat: Onslaught

| Mortal Kombat: Onslaught |
| --- | --- |

Kehittäjä:  NetherRealm Studios
Julkaisija:  NetherRealm Studios
Pelisarja:  Mortal Kombat
Julkaistu:  2023
Lajityyppi:  tietokoneroolipeli
Alusta:  Android ja IOS
Lisää peliartikkeleitaVideopelien teemasivulla
Mortal Kombat: Onslaught on tuleva NetherRealm Studiosin kehittämä ja julkaisema taisteluareenamoninpeli. Se julkaistaan 2023 mobiilialustoille.
WB-yhtiö NetherRealm Studiosin luova johtaja Ed Boon luonnehti pressitiedotteessa, että »Rikomme Mortal Kombat -pelisarjan rajoja sallimalla pelaajien kokea sen uusilla tavoilla, pitäytyen kuitenkin uskollisina MK:n veriselle luonteelle. Onslaughtista tulee strateginen tiimipohjainen keräilyroolipeli, jossa on nopea tempo sekä ryhmien välistä mätkintää, joita sekä vanhat että uudet fanit voivat arvostaa.»
Hahmovalikoimasta kasataan MMORPG:n tapaisesti omanlainen raid-ryhmä taistelemaan lopulta mikrokosmosten, eli MK-termein realmien välistä yhteistä suurta kosmista uhkaa, epäjumala Shinnokia vastaan.
Aiheesta muualla

Virallinen sivusto
Mortal Kombat: Special Forces

| Mortal Kombat: Special Forces |
| --- | --- |

Kehittäjä:  Midway Games
Julkaisija:  Midway Games
Tuottaja:  Michael Gottlieb
Suunnittelija:  Carlos Pesina
Säveltäjä:  Dan Forden
Pelisarja:  Mortal Kombat
Julkaistu:  2000
Lajityyppi:  toimintaseikkailupeli ja toimintapeli
Pelimuoto:  yksinpeli
Ikäluokitus:  ESRB: Alkaen 17 vuotta 
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Mortal Kombat: Special Forces on vuonna 2000 Midway Gamesin julkaisema seikkailu- ja taistelupeli ja Mortal Kombat-sarjan peli. Peli julkaistiin PlayStationille 30. kesäkuuta 2000. Pelin tapahtumat sijoittuvat kronologisesti ennen Mortal Kombat Mythologies: Sub-Zero-pelin tapahtumia. Pelin päähenkilönä on erikoisjoukkojen Majuri Jackson "Jax" Briggs.
Juoni

Majuri Jackson Briggs erikoisjoukoista saa kuulla apulaiseltaan Geminiltä Kanon vapauttaneen Black Dragon-ryhmän jäseniä huipputurvallisesta vankilasta. Jax lähtee jahtaamaan Kanoa huomattuaan tämän tappaneen häntä pidättämään tulleet erikoisryhmän jäsenet. Jax kohtaa ensimmäisenä No Facen, Kanon vapauttaman Black Dragon ryhmän jäsenen ja taistelee häntä vastaan voittaen ja tappaen hänet. Jax kohtaa myös Tasian, Jarekin ja Tremorin ja kukistaa heidät kaikki taistelussa Tasian ja Tremorin saadessa surmansa. Jaxin kuljettua portaalin kautta Outworldiin hän kohtaa Kanon, joka sanoo löytäneensä myyttisen artifaktin Chitianin Silmän ja aikoo käyttää sen voimia vahvistuakseen. Jax taistelee Kanoa vastaan ja voittaa hänet ja käyttää artifaktia avatakseen portaalin Earthrealmiin ja vie Kanon tuomittavaksi.
Mintimer Šaimijev

| Mintimer Šaimijev> Минтимер Шаймиев Минтимер Шәймиев |
| --- | --- |
 Šaimijev, 2019.
Tatarstanin 1. presidentti
 12. kesäkuuta 1991 – 25. maaliskuuta 2010  
Seuraaja:  Rustam Minnihanov
Henkilötiedot
Syntynyt: 20. tammikuuta 1937 (ikä 87)  Aqtanışen piiri, Tataarien ASNT, Venäjän SFNT, Neuvostoliitto (nykyään Tatarstan, Venäjä)
Puoliso:  Sakina Šakirovna Šaimijeva (Səkinə Şakir qızı Şəymiyeva)
Tiedot
Puolue:  Yhtenäinen Venäjä
Uskonto:  sunnalainen islam
Aiheesta muualla
shaimiev.tatarstan.ru
Mintimer Šaripovitš Šaimijev (ven. Минтиме́р Шари́пович Шайми́ев, tat. Минтимер Шәрип улы Шәймиев, Mintimer Şərip ulı Şəymiyev; s. 20. tammikuuta 1937) on venäläinen poliitikko, joka toimi Tatarstanin tasavallan ensimmäisenä presidenttinä vuodet 1991–2010. Hän toimi hallintotehtävissä ja ministerinä Brežnevin ajoista, vuodesta 1969 lähtien. Šaimijev vieraili Suomen tataariyhteisön keskuudessa Helsingissä vuonna 1999.
Elämä

Mintimer Šaimijev (Şäymiyev) syntyi vuonna 1937 talonpoikaisperheeseen Änäk-nimisessä kylässä Aqtanış-nimisessä piirikunnassa, silloisessa Tataarien autonomisessa sosialistisessa neuvostotasavallassa.
Šaimijevin lapsuus ajoittui toisen maailmansodan vuosiin. Vuonna 1954 hän aloitti opiskelut Kazanin maatalousinstituutissa koneistamislinjalla, josta hän valmistui vuonna 1959. Hän työskenteli tämän jälkeen suunnittelutehtävissä ja vuodesta 1967 lähtien hallintopuolella. Vuonna 1969 hänet nimitettiin Tatarstanin kastelu- ja vesivaraministeriksi. Tuolloin Tatarstanissa oli meneillään laajoja kastelujärjestelmien rakentamistöitä. Vuonna 1983 Šaimijevista tuli Tataarien ASNT:n ministerineuvoston ensimmäinen varapuhemies.
Vuonna 1990 hänet valittiin Tataarien ASNT:n ylimmäksi puhemieheksi, jonka jälkeen tapahtui käänne Tatarstanin ja Venäjän keskushallinnon välisissä suhteissa. Samana vuonna annettiin Tatarstanin tasavallan suvereenisuusjulistus. Vuonna 1991 Šaimijev valittiin Tatarstanin ensimmäiseksi presidentiksi. Sittemmin hänet on valittu uudelleen 24. maaliskuuta 1996 ja 25. maaliskuuta 2001.
Vuonna 1999 Šaimijev oli perustamassa Baskirian Mortaza Räximevin, Pietarin kuvernöörin Vladimir Jakovlevin ja muiden alueiden johtajien kanssa Isänmaa – Koko Venäjä -puoluetta.
Venäjän yhtenäisyyttä kannattanut Isänmaa – Koko Venäjä osallistui 1999 duuman vaaleihin Juri Lužkovin Yhtenäisyys-puolueen kanssa, ja vuonna 2001 puolueet yhdistyivät Yhtenäiseksi Venäjäksi.
Vuonna 2010 Šaimijev ilmoitti ettei pyrki jatkoon tasavallan johdossa ja nimitti seuraajakseen pääministeri Rustam Minnihanovin, jonka presidentti Medvedev nimitti virallisesti hänen seuraajaehdokkaakseen parlamentin vahvistettavaksi.
Šaimijevin vetäytymisen jälkeen Tatarstanin parlamentti alkoi valmistella hänelle valtiollisen neuvonantajan asemaa.
Galleria

Šaimijev, 1959.
Šaimijevin perhe; vaimo Sakina, pojat Airat ja Radik. (2006).
Šaimijev Yhtenäinen Venäjä -puolueen tapahtumassa. (2003).
Boris Yeltis, Mintimer Šaimijev. (1994).
Šaimijev ja Sergei Lavrov. (2005).
Šaimijev ja Tšingiz Aitmatov. (2006).
Vladimir Putin ja Mintimer Šaimijev tapaavat Kazanin asukkaita. (2000).
Dmitri Medvedev vierailee Kazanissa. (2001).
Kazanin metron rakennus. (2004).
Putin vierailee Bolgarin kaupungissa. (2012).
"Hyväntekijän muistomerkin" avajaiset. (2008).
Talgat Tadžuddin ja Mintimer Šaimijev juhlistamassa Volgan Bulgarian islamin omaksumisen vuosipäivää. (2010).
Rašid Nurgalijev, Farid Muhametšin, Mintimer Šaimijev. (2009).
Mintimer Šaimijev ja Rustam Minnihanov. (2017).
Šaimijev, 2019.
Putin palkitsee Šaimijevin. (2023).
Aiheesta muualla

Wikimedia Commonsissa on kuvia tai muita tiedostoja aiheesta .
Tatarstanin presidentin virallinen kotisivu (Arkistoitu – Internet Archive) (englanniksi)
Venäläisen yhteistyönsä vuoksi Saimjevia on kuvailtu tataarilaisen nationalistipoliitikon Fauzija Bairamovan vastakohdaksi hänen olleen "valmis kompromisseihin". (Kuvassa Vladimir Putin palkitsee Saimjevin vuonna 2007).
Mstislav II

Mstislav II Izjalavitš  (ukrainaksi Мстислав Ізяславич, k. 1170) oli  Kiovan Rusin suuriruhtinas vuosina 1167–1169. Hän oli Izjaslav II Mstislavitšin poika. Iso-isoisänsä Vladimir Monomahin tavoin hän kokosi kiovalaiset ruhtinaat yhteen taistelemaan kumaaneja vastaan ja löi nämä Orel-joella vuonna 1168. Hän ei kyennyt torjumaan Andrei Bogoljubskin hyökkäystä Kiovaan vuonna 1169 vaan joutui pakenemaan Volyniaan.
Mohamed Mkacher

| Henkilötiedot |
| --- | --- | --- |
Syntymäaika: 25. toukokuuta 1975 (ikä 49)
Syntymäpaikka: Sousse, Tunisia
Pelipaikka: puolustaja
Pituus: 183 senttimetriä
Seura
Seura: ES Sahel
Tehtävä: apuvalmentaja
Seurat
| Vuodet | Seura | O (M) |
| 1995–2002 2002–2006 | ES Sahel Club Africain |  |
Maajoukkue
| 1996–2004 1996 |  Tunisia  Tunisian olympiajoukkue | 17 (0) 2 (1) |
Valmennusura
 ?–2009 2009–2010 2010 2010–: ES Sahel (juniorit) ES Sahel (apuv.) ES Sahel ES Sahel (apuv.)
Mohamed Mkacher (arab. محمد مكشر‎‎, s. 25. toukokuuta 1975 Sousse, Tunisia) on tunisialainen valmentaja ja entinen jalkapalloilija, pelipaikaltaan puolustaja. Hän pelasi suurimman osan urastaan tunisialaisessa ES Sahelissa. Mkacher edusti maataan vuoden 2002 jalkapallon MM-kisoissa, jossa hän pelasi yhden ottelun.
Valmennusura

Mkacher aloitti valmentamisen pelaajauransa jälkeen toimimalla ES Sahelin juniorijoukkueiden valmentajana. Marraskuussa 2009 hän nousi edustusjoukkueen apuvalmentajaksi Khaled Ben Sassin noustua joukkueen päävalmentajaksi. Huhtikuussa 2010 Mkacher nousi joukkueen väliakaiseksi päävalmentajaksi ES Sahelin annettua potkut joulukuussa 2009 joukkueen päävalmentajaksi tulleelle Piet Hambergille. Sittemmin Mkacher palasi takaisin apuvalmentajan rooliin kaudella 2010–2011 ES Sahelin palkattua päävalmentajaksi marokkolaisen Mohamed Fakhirin.
Saavutukset

CAF Cup: 1999
Afrikan Super cup: 1998
Afrikan cup-voittajien cup: 1997
Tunisian liigamestaruus: 1997
Tunisian cup: 1996
Aiheesta muualla

National Football Teams (englanniksi)
Sports-Reference.com (Arkistoitu – Internet Archive) (englanniksi)
Tunisian joukkue – Kesäolympialaiset 1996
1 El Ouaer |
2 Ben Younes |
3 Baccouche |
4 Badra |
5 Mkacher |
6 Chouchane |
7 Kanzari |
8 Baya |
9 Gabsi |
10 Ghodhbane |
11 Sellimi |
12 Bokri |
13 Bouazizi |
14 Jaballah |
15 Jaïdi |
16 Baba |
17 Ben Chrouda |
18 Ben Slimane |
Valmentaja Kasperczak
Tunisian joukkue – Jalkapallon AM-kilpailut 1998
1 Khabir |
2 Badra |
3 Trabelsi |
4 Hicheri |
5 Mkacher |
6 Chouchane |
7 Rouissi |
8 Baya |
9 Jelassi |
10 Ghodhbane |
11 Sahbani |
12 Fekih |
13 Bouazizi |
14 Chihi |
15 Zdiri |
16 Salhi |
17 Thabet |
18 Ben Slimane |
19 Gabsi |
20 Jaballah |
21 Tlemcani |
22 Boumnijel |
Valmentaja Kasperczak
Tunisian joukkue – Jalkapallon MM-kilpailut 2002
1 Boumnijel |
2 Badra |
3 Baya |
4 Mkacher |
5 Jaziri |
6 Trabelsi |
7 Mhedhebi |
8 Gabsi |
9 Jelassi |
10 Ghodhbane |
11 Sellimi |
12 Bouzaiene |
13 Bouazizi |
14 Marzouki |
15 Jaïdi |
16 Bejaoui |
17 Thabet |
18 Benachour |
19 Mkademi |
20 Zitouni |
21 Melki |
22 Jaouachi |
23 Clayton |
Valmentaja Souayah
Moto Team Tauriainen

| Moto Team Tauriainen |
| --- | --- |
Perustettu:  1996 (1950-luvulla)
Perustaja:  Esko Tauriainen
Toimitusjohtaja:  Kimmo Tauriainen
Kotipaikka:  Kajaani
Toimiala:  puunkorjuu maanrakennus energiapuu, haketus
Liikevaihto:  22,2 milj. € (2023)
Henkilöstö:  82
Kotisivu:  https://mototeam.fi
Moto Team Tauriainen on kajaanilainen metsäalan yritys. Se on perustettu vuonna 1996. Tilikaudella 2023 yritys teki 22,2 miljoonaa euroa liikevaihtoa ja sen tulos oli 1,4 miljoonaa euroa. Yrityksen nettotulosprosentti oli 6,33%.
Yrityksen alkujuurena on Esko Tauriaisen metsäurakointi hevosella 1950-luvulla. Nykyisin se työllistää suoraan ja alihankkijoiden kautta yhteensä noin 150 henkilöä.
Mikel Laboa

Mikel Laboa
Mikel Laboa Mancisidor (15. kesäkuuta 1934 – 1. joulukuuta 2008) oli baskinkielinen laulaja. Suurin osa hänen musiikistaan on baskinkielistä, ja hänet tunnetaankin merkittävänä nykyisenä baskikulttuurin edistäjänä.
Baskimaan Pasajesissa syntynyt Laboa opiskeli alun perin lääketiedettä Pamplonassa. Hän on julkaissut lukuisia levytyksiä 1960-luvulta lähtien.
Diskografia

Lau herri kanta, 1964
Ursuako Kantak, 1966
Bertold Brecht, 1969
Haika Mutil, 1969
Euskal Kanta Berria, 1972
Bat-Hiru, 1974
Lau-bost, 1980
6 (Sei), 1985
Lekeitioak, 1988
12 (Hamabi), 1989
14 (Hamalau), 1994
Mikel Laboa Zuzenean, 1997
Zuzenean II - Gernika, 2000
60ak+2, 2003
Xoriek - 17, 2005
Montsoreaun linna

| Montsoreaun linna Château de Montsoreau |
| --- | --- |
 Nykytaiteen museo – Montsoreaun linna
Tyyppi:  Nykytaiteen museo Taidemuseo
Sijainti:   Ranska
Ylläpitäjä:  Marie-Caroline Chaudruc
Johtaja:  Philippe Méaille
Kotisivut:  https://www.chateau-montsoreau.com/
Koordinaatit:  47°12′56″N, 0°03′44″E
 fiMontsoreaun linna 
      
Montsoreaun linna (ransk. Château de Montsoreau) on linna Ranskassa, Maine-et-Loiren departementin  Montsoreaussa. Se on tunnetuimpia ranskalaisista renessanssiarkkitehtuuria edustavista Loiren laakson linnoista.
Tällä hetkellä Nykytaiteen museo – Montsoreaun linna. Museon avajaiset olivat 8. huhtikuuta 2016. Museon kokoelmaan kuuluu yhteensä 1200 teosta.
Panoraama

Näkymä Montsoreau'hon
Aiheesta muualla

Kuvia tai muita tiedostoja aiheesta Montsoreaun linna Wikimedia Commonsissa
Montsoreaun linnan verkkosivut
Mongolian kielet

Havainnekuva mongolinkielisestä näppäimistöstä
Mongolia on kielellisesti melko yhtenäinen maa, jossa mongolin kielellä on hyvin vahva asema. Ethnologuen mukaan maassa puhutaan 12 elävää kieltä.
Mongoli ja mongolialainen viittomakieli

Mongolian perustuslain mukaan maan ainoa virallinen kieli on mongoli. Se myös takaa vähemmistöille oikeuden käyttää kieltään.. Mongolian väestöstä 95 % puhuu mongolia. Kieltä puhutaan Mongolian lisäksi Kiinan Sisä-Mongoliassa, ja yleiskielen pohjana toimii Halha-murre.
Vuonna 2020 Mongolian hallitus ilmoitti, että maa korvaa kyrilliset aakkoset perinteisillä mongolialaisilla aakkosilla vuoteen 2025 mennessä. Perinteisiä aakkosia käytetään entuudestaan jo Sisä-Mongoliassa..
Mongolialaista viittomakieltä käyttää arviolta 16 000 ihmistä.
Muut kielet

Mongoliassa puhutaan myös jonkin verran tuvaa ja kazakkia. Näiden kielten puhuma-alueet rajoittuvat Mongolian rajaseuduille.
Mongolialaiset puhuvat vieraina kielinä venäjää ja yhä enemmän englantia. Myös korea on suosittu kieli Etelä-Koreaan suuntautuvan maastamuuton vuoksi..
Mikael Jämsänen

| Mikael Jämsänen> Henkilötiedot |
| --- | --- |
Syntynyt: 24. toukokuuta 1977 (ikä 47) Espoo, Suomi
Kansalaisuus:   Suomi
Jääkiekkoilija
Lempinimi:  Espoon Asterix
Pelipaikka:  oikea laitahyökkääjä
Maila:  oikea
Pituus:  172 cm
Paino:  78 kg
Pelaajaura
Pääsarjaura:  1998–2003
Seurat:  Blues (SML) Salamat (Mestis)
Mikael Jämsänen (s. 24. toukokuuta 1977 Espoo) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan Espoo Bluesin SM-liigajoukkueessa yhteensä 212 runkosarjaottelua tehopistein 13+12=25 ja keräten 49 jäähyminuuttia sekä 18 playoff-ottelua tehden yhden maalin ja keräten neljä jäähyminuuttia. Jämsänen tunnettiin SM-liigassa lähinnä alempien ketjujen pelaajana, joka taklasi pieneen kokoonsa nähden varsin kovaa. Hän laukoi oikealta. Jämsäsen pelaajaura päättyi kuitenkin loukkaantumiseen kaudella 2003–2004.
Jämsänen on tullut kuitenkin paremmin tunnetuksi jääkiekkouransa jälkeen isyyskiistastaan, kun hän menetti oikeuden tavata biologisen lapsensa. Jämsänen teki kaikkien biologisten isien puolesta töitä heidän oikeuksiensa parantamiseen. Uusi isyyslaki astui lopulta voimaan tammikuussa 2016.
Pelaajaura > Seuraura

Jämsänen on Espoon Jääklubin kasvatti. Hän siirtyi B-juniori-ikäisenä Kiekko-Espooseen kaudeksi 1993–1994. Jämsänen voitti seurassa A-nuorten SM-pronssia vuosina 1995 ja 1996. Hän oli kaudella 1995–1996 12 osumallaan Kiekko-Espoon A-nuorten kolmanneksi paras maalintekijä Kimmo Ahokkaan kanssa ja kaudella 1997–1998 joukkueen toiseksi paras maalintekijä Karo Koivusen jälkeen. Jämsänen debytoi jälkimmäisenä mainitulla kaudella myös miesten peleissä pelattuaan kaksi ottelua lainalla I-divisioonajoukkue Hyvinkään Ahmoissa.
Kaudella 1998–1999 Jämsänen debytoi Espoo Bluesin SM-liigajoukkueessa, jossa hänen tulokaskautensa toi 44 runkosarja- ja neljässä playoff-ottelussa tehot 1+1=2. Seuraavalla kaudella 1999–2000 Jämsänen teki SM-liigan yhden kauden piste-ennätyksensä tehoilla 6+7=13. Kausi 2000–2001 hänellä jäi loukkaantumisen vuoksi vain 33 ottelun mittaiseksi ja Jämsäsen kausi päättyi runkosarjaan. Kauden 2003–2004 kynnyksellä hän siirtyi Mestiksen nousijajoukkue Kirkkonummen Salamoihin. Jämsäsen kausi ja koko pelaajaura päättyi kuitenkin vain viiden ottelun jälkeen nivusvaivoihin.
Jämsänen toimi kaudella 2006–2007 Kiekko-Espoon A-nuorten I-divisioonajoukkueen päävalmentajana. Kaudella 2007–2008 hän luotsasi Bluesin C-nuorten SM-sarjajoukkuetta.
Pelaajaura > Maajoukkueura

Jämsänen pelasi kolme poikien maaottelua.
Toiminta biologisten isien puolesta Lasten Oikeuksien Tuki Ry:llä

Jämsänen sai tammikuussa 2009 avopuolisonsa kanssa tyttären, mutta pari kuitenkin erosi huhtikuussa. Jämsänen menetti oikeuden isyyteensä, sillä hänen avopuolisonsa oli vielä virallisesti naimisissa edellisen miehensä kanssa, jonka kanssa hän palasi yhteen. Koska pari oli naimisissa, avopuolisen lapsen isäksi katsottiin automaattisesti hänen aviomiehensä vuonna 1975 säädetyn isyyslain perusteella. Jämsänen nousikin toukokuussa eduskuntatalon portaille osoittamaan mieltä biologisten isien oikeuksien puolesta ja parantamaan myös heidän lastensa oikeuksia. Hän haki oikeutta omaan isyyteensä aina Korkeimpaan oikeuteen, mutta Jämsänen kuitenkin hävisi oikeustaistelun.
Jämsänen jatkoi oman kokemuksensa myötä taistelua muiden biologisten isien puolesta ja heidän lastensa oikeuksia isään. Hän perustikin vuonna 2009 Lasten Oikeuksien Tuki Ry (lyhyemmin Lotry) -nimisen järjestön. Järjestö järjesti 3. joulukuuta 2013 Espoon Barona-areenalla Unelmille siivet -konsertin, jossa esiintyi tunnettuja artisteja. Konsertti tuotti kuitenkin isot tappiot ja lopulta Lotry ajautui konkurssiin. Jämsänen onnistui omalla panoksellaan ja vapaaehtoistyöllään samaan eduskuntakäsittelyn päätteeksi vuonna 1975 säädytyn isyyslain muuttumaan 15. joulukuuta 2014. Laki astui voimaan vuoden 2016 alusta. Uusi laki helpottaa isyyden tunnustamista, eikä avioliiton ulkopuolella syntyneen lapsen äiti ei voi uuden lain tulon jälkeen enää vastustaa isän selvittämistä.
Jämsänen oli myös SDP:n ehdokkaana vuoden 2011 eduskuntavaaleissa ja hän ajoi kampanjassaan pitkälti samoja arvoja kuin Lotryssä. Jämsänen sai Uudenmaan vaalipiirissä 1084 ääntä, eikä tullut valituksi eduskuntaan.
Viime vuosina Jämsänen on tehnyt triathlon-harrastuksellaan hyväntekeväisyystyötä mm. Planille. Hän on pyrkinyt myös lajin ammattilaiseksi ja osallistunut Ironman-kilpailuihin.
8. marraskuuta 2015 MTV3-kanava esitti Jämsäsen isyystaistelusta kertovan dokumentin Lainsuojaton isä.
Muuta

Jämsänen on koulutukseltaan merkonomi.
Aiheesta muualla

Mikael Jämsänen – Dream Big -blogi
Mongolian parlamentti

| Улсын Их Хурал |
| --- | --- |
 
Tyyppi
Tyyppi:  yksikamarinen
Johto
Puhemies:  Gombojavyn Zandanshatar
Kokoonpano
Edustajia:  76
 
Puolueet:  Hallitus (62)      Kansanpuolue (62) Oppositio (14)      Demokraatit (11)       Meidän koalitiomme (1)       Oikea henkilö (1)       Sitoutumaton (1)
Vaalit
Viimeisimmät vaalit:  28. kesäkuuta 2024
Kokouspaikka
 Parlamentin istuntosali
Kotisivut
 http://www.parliament.mn
Mongolian parlamentti (mong. Улсын Их Хурал, Ulsyn Ih Hural) on Mongolian lainsäädännöllinen elin. Se koostuu 76 edustajasta, jotka valitaan neljän vuoden välein. Nykymuodossaan parlamentti perustettiin vuonna 1990, kun maassa pidettiin ensimmäiset vapaat vaalit.
Parlamentti kokoontuu Ulan Batorissa sijaitsevassa hallituksen palatsissa. Kompleksin keskellä sijaitsee seremoniallinen jurtta, jossa mm. otetaan vastaan arvovieraita.
Toiminta ja edustajat

Parlamentaarista työtä tehdään yhteensä kahdeksassa valiokunnassa. Parlamentti ylläpitää myös omaa keskustelufoorumiaan.
Edustajaksi valittavan henkilön tulee olla vähintään 25-vuotias Mongolian kansalainen, joka on pätevä rekisteröitymään äänestäjäksi.
Viimeisimmät vaalit

Vuonna 2023 tehtyjen perustuslaillisten muutosten nojalla parlamentin paikkojen määrä nostettiin 126:een. Uutta suurempaa paikkamäärää sovellettiin ensimmäistä kertaa vuoden 2024 vaaleissa, joissa Mongolian kansanpuolue sai eniten ääniä.